එකල ඇල්ෆ්‍රඩ්ට වරායේ රැකියාවෙන් ලැබුණු මාසික පඩිය රුපියල් 210කි. නිවාඩු ප්‍රශ්නය ඇදුණු වෙලේ ගුණරත්නම් කියා ඇත්තේ මාසයකට රුපියල් පන්සියය බැගින් ගෙවන්නට රැකියාවෙන් අස්වී සිනමාස් සමාගමට බැඳෙන ලෙසය. එහෙත් ඇල්ෆ්‍රඩ් ඊට අකමැති විය. ඔහු කියා ඇත්තේ විශ්‍රාම වැටුපක් සහිත කරමින් සිටින රැකියාව ඊට වඩා සුරක්ෂිත බවයි. බොහෝ නළු නිළියන් එකල සිනමාස් සමාගමේ මාසයේ වැටුපට සේවය කළහ. එයට විරුද්ධ වූ තවත් නළුවකු නම් ලැඩී රණසිංහය. ඔහු බොහෝ විට රුපියල් පන්සියයක් දෙන චිත්‍රපටයකට රුපියල් 30,000ක් ඉල්ලා සිටියේය. ඒ ලැඩීගේ මුල්ම චිත්‍රපටය වූ ‘ප්‍රේමතරගය'ටය. එහිදී ඔහුට ඉල්ලූ මුදල නොලැබුණද රුපියල් 10,000ක් ලබා ගත හැකි විය. එය එකල හැටියට විශාල මුදලකි. ආචාර්ය ලෙස්ටර් ජේම්ස් පීරිස් සිනමාස් සමාගම සමග එක්ව ‘සන්දේශය’ අධ්‍යක්ෂණය කිරීමේදී තම්මිට චරිතය සඳහා ගුණරත්නම් යෝජනා කර ඇත්තේ ඇල්ෆ්‍රඩ් එදිරිමාන්නය.
ආචාර්ය ලෙස්ටර් ජේම්ස් පීරිස් සිනමාස් සමාගම සමග එක්ව අධ්‍යක්ෂණය කර සිනමා නිර්මාණය කුමක්ද?
සන්දේශය